የኢትዮጵያ ዋንጫ ሶስት ጨዋታዎች ዛሬ ይካሄዳሉ
ከታህሳስ 2011 ዓ.ም ጀምሮ እየተካሄደ የሚገኘው የኢትዮጵያ ዋንጫ ዛሬ ሶስት ጨዋታዎች እንደሚያደርጉ ታውቋል። በዛሬው እለት በተለያዩ ከተሞች የሚደረገው የጥሎ ማለፍ ጨዋታዎች አስቀድሞ በወጣው ድልድል መሰረት የሚደረጉ ሲሆን ፤ በዚህም በአንደኛው ዙር ያልተደረገው ብቸኛው ጨዋታ በአዳማ ከተማ እና ባህር ዳር ከተማ መካከል ሐሙስ ሐምሌ አራት በአዳማ አበበ ቢቂላ 10 ሰዓት የሚደረግ ሲሆን፣ ሁለት የሩብ ፍፃሜ ጨዋታዎችም በዚሁ ዕለት ይደረጋሉ። በፎርፌ ራሱን ከውድድሩ ያገለለው ደቡብ ፖሊስን አሸንፎ ወደ ሩብ ፍፃሜ ያለፈው የሊጉ ቻምፒዮን መቐለ 70 እንደርታ በሜዳው ከመከላከያ በ9 ሰዓት ሲጫወት ጅማ እና ድሬዳዋን በፎርፌ አሸንፈው የመጡት ወላይታ ድቻ እና ሀዋሳ ከተማ አዳማ ላይ በ8 ሰዓት የሚጫወቱ ይሆናል ሲል ሶከር ኢትዮጵያ ዘግቧል። የኢትዮጵያ ዋንጫ
በተዘበራረቀ መልኩ እየተካሄደ
የሚገኝ መሆኑን የጠቀሰው
ዘገባው ፤በውድድሩ ከ16
ክለቦች አራቱ ራሳቸውን
ማግለላቸው የተገለጸ ሲሆን
፤እስካሁን ባለው በተለያዩ
ምክንያቶች ሦስት ጨዋታዎች
ብቻ ተደርገዋል ተብሏል።
በዚህም ኢትዮጵያ ቡና
ሁለት ተከታታይ ፎርፌዎች
አግኝቶ ወደ ግማሽ
ፍፃሜ ሲያልፍ ቀሪ
አንድ የመጀመሪያ ዙር
እና ሦስት የሩብ
ፍፃሜ ጨዋታዎች ተደርገው
የመጨረሻ አራት ቡድኖች
የሚለዩ መሆኑን ዘገባው
አስረድቷል። በውድድሩ የመጀመሪያው ዙር በነበሩ
ጨዋታዎች ስሑል ሽረ
2 ለ 2 ሲዳማ ቡና
(ሽረ በመለያ
ምት አሸንፏል)።መከላከያ 1 ለ 0 ቅዱስ ጊዮርጊስን ሲያሸነፍ፤
ወልዋሎ ዓዲግራት ዩኒቨርሲቲ
0 ለ 1 በፋሲል ከነማ
ተረትቷል። በውድድሩ ለመሳተፍ
ፍላጎት የሌላቸው ክለቦች
መበርከታቸውን ተከትሎ አራት
ጨዋታዎች ፎርፌ የተሰጣቸው
ሲሆን፤ ኢትዮጵያ ቡና
ከደደቢት በነበረው ጨዋታ
ደደቢት ለመጫወት ባለመቻሉ
ቡናማዎቹ በፎርፌ 3 ለ 0 ደደቢት አሸንፈዋል። በተመሳሳይ ወላይታ
ድቻ 3 ለ 0 ጅማ አባ ጅፋር፣
መቐለ 70 እንደርታ 3 ለ 0 ደቡብ ፖሊስ፣
ሀዋሳ ከተማ 3 ለ 0 ድሬዳዋ ከተማ
በፎርፌ በማሸነፍ ወደ
ሁለተኛው ዙር ያለፉ
ክለቦች ሆነዋል። በኢትዮጵያ ዋንጫ በአሸናፊነት የሚያጠናቅቅ ክለብ በአፍሪካ ኮንፌደሬሽን ዋንጫ ኢትዮጵያን የሚወክል ሲሆን፤ የሻምፒዮናነቱን
ክብር መከላከያ የ2010 ዓ.ም ጨምሮ በተደጋጋሚ በመውሰድ በቀዳሚነት ይጠቀሳል። በዘንድሮው የውድድር ዓመት ከፕሪሚየር ሊጉ የወረደው ክለቡ 14 ጊዜ የኢትዮጵያ ዋንጫ ውድድርን በሻምፒዮናነት
አጠናቋል።   አዲስ ዘመን ሀምሌ 4/2011 